google/wiki40b huggingface dataset:
माँ चंद्रहासिनी देवी मंदिर

छत्तीसगढ़ के जांजगीर-चाम्पा जिले के डभरा तहसील में मांड नदी, लात नदी और महानदी के संगम पर स्थित चन्द्रपुर जहाँ माँ चंद्रहासिनी देवी का मंदिर है।यह सिद्ध शक्ति पीठों में से एक शक्ति पीठ है।मां दुर्गा के 52 शक्तिपीठों में से एक स्वरूप मां चंद्रहासिनी के रूप में विराजित है। चन्द्रमा की आकृति जैसा मुख होने के कारण इसकी प्रसिद्धि चंद्रहासिनी और चंद्रसेनी माँ के नाम से जानी जाती है। माँ चंद्रहासिनी पर हम सभी का अपार श्रद्धा एवं विश्वास है। भक्त माता के दरबार में नारियल,अगरबत्ती, फूलमाला लेकर पूजा-अर्चना करके अपनी मनोकामना पूरी करते हैं। माँ अपने बच्चों का नि:स्वार्थ भाव से सबकी मनोकामना पूर्ण करती है। यहाँ आने वाले सभी श्रद्धालुजन अपना इच्छित कामना की पूर्ति करते हैं।
माता पर भक्तों का आस्था की कोई सीमा नहीं है, उसकी प्रकार माँ की कृपा भक्तों पर इसकी भी कोई सीमा नहीं है।
          माँ की पावन धरा पर आश्विन नवरात्रि और चैत्र नवरात्रि में छटा देखने लायक रहती है। निराली छटा देखते जी नहीं भरता है, माता के जयकारों से पूरा वातावरण गूंज उठता है। इस वातावरण में अपने आपको शामिल कर पाना एक महान काम से कम नहीं,बहुत बड़े सौभाग्य की बात होती है। माता की कीर्ति चारों दिशाओं में फैली हुई है। जिसका गुणगान करने प्रान्त के ही नहीं वरन अन्य प्रान्तों से भी लोग आते हैं।यहाँ वर्षभर भक्तों का तांता लगा रहता है।मेले के अवसर पर भक्तों की लम्बी कतारें लगी रहती है।
         लोग अपनी मनोकामना की पूर्ति के लिए ज्योतिकलश नवरात्रि के अवसर पर जलाते हैं। कई श्रद्धालु मनोकामना पूरी करने के लिए यहां बकरे व मुर्गी की बलि देते हैं।यहाँ बने पौराणिक व धार्मिक कथाओं की झाकियां समुद्र मंथन, महाभारत की द्यूत क्रीड़ा आदि, माँ चंद्रहासिनी के दर्शन के लिए आने वाले श्रद्धालुओं का मन मोह लेती है।
          महानदी और मांड नदी से घिरा चंद्रपुर, जांजगीर-चांपा जिलान्तर्गत रायगढ़ से लगभग ३२ कि.मी. और सारंगढ़ से २२ कि.मी. की दूरी पर स्थित है। कुछ ही दुरी (लगभग 1.5कि.मी.) पर माता नाथलदाई का मंदिर है जो की रायगढ़ जिले की सीमा अंतर्गत आता है।
              "जय माँ चंद्रहासिनी आपकी कृपा मुझ बेटे पर बनी रहे"
                  ॐ जगदम्बिके दुर्गाये नमः
बाल-विहीनता सिद्धांत

खगोलभौतिकी में बाल-विहीनता सिद्धांत (no-hair theorem) कहता है कि कालेछिद्रों के सम्बन्ध में [भौतिकी]] के आइनस्टाइन-मक्सवेल समीकरणों को सुलझाने पर यह निष्कर्ष निकलता है कि किसी भी कालेछिद्र के केवल तीन ही भौतिक गुण उसके बाहर के ब्रह्माण्ड में देखे व परखे जा सकते हैं: उसका द्रव्यमान, उसका विद्युत आवेश (चार्ज) और उसका कोणीय संवेग। आइनस्टाइन-मक्सवेल समीकरणों का प्रयोग सामान्य आपेक्षिकता में गुरुत्वाकर्षण व विद्युत्चुम्बकत्व प्रभावों को ज्ञात करने के लिए करा जाता है। बाल-विहीनता सिद्धांत का दावा है कि इन तीन गुणों (द्रव्यमान, आवेश और कोणीय संवेग) के अलावा कालेछिद्र में सम्मिलित व उसमें गिर जाने वाले पदार्थ के अन्य सभी भौतिक गुण उसके घटना क्षितिज के पीछे छुप जाते हैं और उनकी जानकारी कालेछिद्र के बाहर स्थिति किसी भी निरीक्षक या निरीक्षण यंत्र तक कभी नहीं पहुँच सकती। इस सिद्धांत के अनुसार अगर दस कालेछिद्र हों और वे बिलकुल ही अलग-अलग परिस्थितिओं में अलग-अलग प्रकार के पदार्थों से बने हों, तो भी अगर उनके यह तीन गुण (द्रव्यमान, आवेश और कोणीय संवेग) एक जैसे हैं तो, जहाँ तक हमारे ब्रह्माण्ड में भौतिक वास्तविकता का प्रश्न है, यह दस वस्तुएँ एक-दूसरे से भौतिक गुणों में अभिन्न हैं।

नामोत्पत्ति

अनौपचारिक अंग्रेज़ी कठबोली में किसी परिस्थिति के "बाल" (hair) उसके जटिल आयाम (उलझी हुई कठिनाईयाँ) होते हैं। जब यह लगने लगा कि कालेछिद्रों में इन तीन गुणों के अतिरिक्त कुछ भी ज्ञात करने को नहीं है, तो भौतिकशास्त्री जॉन व्हीलर ने इस बात को प्रकट करते हुए कहा कि "कालेछिद्रों के बाल नहीं होते।" इस से इस अवधारणा का नाम "बाल-विहीन सिद्धांत" से प्रसिद्ध हो गया। बाद में दिए एक साक्षात्कार में व्हीलर ने कहा कि इस नाम का पहला प्रयोग वास्तव में सैद्धांतिक भौतिकशास्त्री जेकब बेकेनस्टाइन ने किया था।
बेरिलैंड्स

बेरिलैंड्स (अंग्रेज़ी: Berrylands) एक दक्षिणपश्चिमी लंदन में किंग्स्टन अपॉन टेम्स बरो का नगर है। बेरिललैंड्स एक आवासीय पड़ोस है जो मूल रूप से सुर्बिटोन के नगर बरो का हिस्सा है, और १९६५ से टेम्स पर किंग्स्टन के रॉयल बरो का हिस्सा है। यह एक उपनगरीय विकास है जो चेरिंग क्रॉस के दक्षिण पश्चिम में स्थित १०।१ मील(१६।३ किमी)स्थित है। आसपास के स्थानों में सुर्बटन, न्यू मैल्डेन, ओल्ड माल्डेन, टॉलवर्थ और चेसिंगटन शामिल हैं बेरिललैंड रेलवे स्टेशन ट्रेन से लंदन वाटरलू से २४ मिनट की दूरी पर है। बेरीलैंड्स एंग्लो-सैक्सन मूल का एक समझौता है जो टेम्स के नजदीक है। बेरीलैंड मूल रूप से सुर्बिटोन के नगरपालिका का हिस्सा बन गए, हालांकि १९६५ में इसे टेम्स पर किंग्स्टन के रॉयल बरो के हिस्से के रूप में शामिल किया गया था।
भोजवंश

भोजवंश प्राचीन भारत के एक वंश का नाम है। प्राचीन कथाओं के अनुसार इस वंश के राजा दाण्डक्य ने काम के वशीभूत होकर एक ब्रह्मण कन्या के साथ बलात्कार किया जिससे इस वंश का अन्त हो गया।
बेरिलियम नाइट्रेट

बेरिलियम नाइट्रेट एक अकार्बनिक यौगिक है।
अघोर नाथ गुप्ता

बौद्ध धर्म से संबंध

1869 में केशव चंद्र सेन ने अपने चार शिष्यों को विश्व के चार मुख्य धर्मों के अध्ययन हेतु नियुक्त किया। गौर गोविंद राय को हिंदू, प्रताप चंद्र मजूमदार को ईसाई, गिरीश चंद्र सेन को इस्लाम और उन्हें बौद्ध धर्म का अध्ययन करना था। त्रैलोक्यनाथ संयाल को संगीत के अध्ययन हेतु नियुक्त कर लिया गया।
बौद्ध धर्म की जड़ तक जाने के लिए उन्होंने संस्कृत, पाली और यूरोपीय भाषाएँ सीखीं। उनका सबसे बड़ा योगदान है शाक्यमुनिचरित ओ निर्वाणतथ्य इसमें उन्होंने बौद्ध धर्म पर लिखे भाष्यों को उद्धृत किया। यह बौद्ध धर्म पर लिखी गई बंगाली की पहली पुस्तक थी। उन्होंने श्लोकसंग्रह के संपादन में केशव चंद्र सेन की सहायता की। उन्होंने धर्मतत्त्व व सुलभ समाचार में अत्यधिक लिखा।
राष्ट्रीय न्याय अकादमी

न्यायिक अधिकारियों को सेवा के दौरान प्रशिक्षण देने के लिए भारत सरकार ने राष्ट्रीय न्यायिक अकादमी की स्थापना की है। इसका पंजीकरण 17 अगस्त 1993. को सोसायटीज रजिस्ट्रेशन एक्ट, 1860 के तहत हुआ था। यह अकादमी भोपाल में स्थित है जिसका पंजीकरण कार्यालय दिल्ली में है।
इस अकादमी में राज्यों और केंद्रशासित प्रदेशों के न्यायिक अधिकारियों के अतिरिक्त उच्चतम न्यायालय और उच्च न्यायालयों के विभागीय अधिकारियों को भी प्रशिक्षण दिया जाएगा। यह अकादमी न्यायिक शिक्षा, शोध और प्रशिक्षण के क्षेत्र में उत्कृष्टता केंद्र के रूप में कार्य करेगी।
अकादमी के उद्देश्यों में न्यायिक सुधार और नीति निर्माण के साथ बेहतर कुशलता, निष्पक्षता और प्रस्तुति के लिए शोध प्रदत्त सेवाएं शामिल हैं। इसके अतिरिक्त न्यायार्थी हितैषी न्याय प्रणाली के लिए अदालतों के प्रशासन और प्रबंधन में सुधार भी प्रमुख उद्देश्यों में शामिल हैं।
अल्फ्रेड नार्थ ह्वाइटहेड

अल्फेड नार्थ ह्वाइटहेड (Alfred North Whitehead ; १८६१ - १९४७) इंग्लैण्ड के गणितज्ञ एवं दार्शनिक थे। वे प्रक्रिया दर्शन (process philosophy) नामक दार्शनिक सम्प्रदाय के प्रमुख दार्शनिक हैं।

परिचय

ह्वाइटहेड का जन्म १८६१ में इंग्लैंड में हुआ था। ट्रीनिटी कालेज (केंब्रिज) में १९११-१९१४ में फेलो रहे और यूनिर्वसिटी कालेज, लंदन में १९१४-२४ में व्यावहारिक तथा मिकेनिक्स पढ़ाने का कार्य किया। इंपीरियल कालेज ऑव साइंस और टेकनालाजी, लंदन में व्यावहारिक गणित के अध्यापक पद पर भी कार्य किया। १९२४ में वे हार्वर्ड विश्वविद्यालय में दर्शन के अध्यापक नियुक्त हुए। इसी पद पर उन्होंने १९३८ में अवकाश ग्रहण किया।
ह्वाइटहेड की सर्वाधिक प्रसिद्ध दार्शनिक रचनाओं में 'प्रिंसिपिया मैथेमेटिका' तीन भाग (बर्टेंड रसेल के साथ), 'ऐन इंक्वायरी कंसर्निंग दि प्रिंसिपल्स ऑव नेचुरल नालेज' (१९१९), 'कासेप्ट ऑव नेचर' (१९२०), साइंस एंड दी माडर्न वर्ल्ड' (१९२६), 'रिलीजन इन दी मेकिंग' (१९२६), 'सिंबालिज्म' (१९२८), 'प्रोसेस ऐंड रियलिटी' (१९२९), 'एडवेंचर्स ऑव आइडियाज' (१९३३), 'दि प्रिंसिपल्स ऑव रिलेटिविटि' (१९२२), और 'मोड्स ऑव थाट' (१९३८) हैं।
ह्वाइटहेड दर्शन के क्षेत्र में काम करने के पूर्व वैज्ञानिक के रूप में प्रसिद्ध हो गए थे। वे गणितीय तर्कशास्त्र के प्रवर्तकों में से एक थे। त्रिसठ वर्ष की उम्र में उन्होंने गणित का अध्यापन कार्य छोड़कर दर्शन का अध्यापकपद स्वीकार कर लिया था। अभी तक दर्शन के क्षेत्र में अंतिम सत्ता का निर्धारण मनस् या पुद्गल के रूप में किया जाता था। उन्होंने इस विभाजन पद्धति पर विचार करने का विरोध किया। गतिशील भौतिकी से प्रभावित होकर उन्होंने अपनी दार्शनिक पद्धति की स्थापना की। उनके मतानुसार सत् एक ही है और जो कुछ प्रतीत होता है या हमारे प्रत्यक्षीकरण में आता है वह यथार्थ है। व्यक्ति के अनुभव में आनेवाली सत्ता के परे किसी वस्तु का अस्तित्व नहीं है। संसार में न स्थिर प्रत्यय है और न द्रव्य; केवल घटनाओं का एक संघट है। सब घटनाएँ दिक्कालीय इकाइयाँ है। दिक् और काल की अलग-अलग अवधारणा भ्रामक है।
ह्वाइटहेड की दार्शनिक पद्धति 'जैवीय' (आर्गेनिक) कहलाती है। सब घटनाएँ एक दूसरे को प्रभावित करती हैं और स्वयं भी प्रभावित होती हैं। यह संसार जैवीयरूप से एक है। आधारभूत तत्व गति या प्रक्रिया ही है। वह सर्जनात्मक है। सृजन का मूर्तरूप ईश्वर है। सृजन सर्वप्रथम ईश्वर रूप में ही व्यक्त होता है। हमारे अनुभव में आनेवाले तथ्य अनुभूतिकण कहे जा सकते हैं। उनके परे हमारा अनुभव नहीं पहुँच सकता है। वास्तविक सत्ताओं (एक्चुअल एंटिटी) के संघट में वस्तुओं का निर्माण होता है। वास्तविक सत्ता का उदाहरण नहीं दिया जा सकता है। एक संवेदना बहुत कुछ वास्तविक सत्ता है। वास्तविक सत्ताएँ लाइब्नीज के चिद्विंदुओं जैसे ही हैं किंतु वे गवाक्षहीन नहीं हैं। इनका जीवन क्षण भर का होता है। इनकी रचना शून्य से संभव नहीं है। संसार की सब वास्तविक सत्ताएँ मिलकर एक वास्तविक सत्ता की रचना करतीं हैं। सृजन में नवीनता का कारण यह है कि एक वास्तविक सत्ता अधिक घनिष्टता से संबंधित है और दूसरी दूर और अप्रत्यक्ष रूप से संबंधित है। संसार की रचना में सृजन और वास्तविक सताओं के अतिरिक्त संभावित आकारों (पासिबिल फार्म) की भी आवश्यकता है। इन आकारों की दिक्कालीय सत्ता नहीं होती। वे शाश्वत होते हैं।
ह्वाइटहेड का दर्शन प्रकृतिवादी है किंतु किंतु पूर्व प्रकृतिवाद की तरह भौतिकवादी नहीं। यद्यपि वे भौतिकता और आध्यात्मिकता के विभाजन का विरोध करते हैं, तथापि उनका सिद्धांत अध्यात्मवाद की ओर अधिक झुकता है।
चुम्बी घाटी

चुम्बी घाटी तिब्बत के शिगात्से विभाग में स्थित एक घाटी है। यह उस स्थान पर स्थित है जहाँ भारत के सिक्किम राज्य, भूटान और तिब्बत तीनों की सीमाएँ मिलती हैं। हालांकि तिब्बत एक ठंडा प्रदेश है, चुम्बी वादी में गर्मियों में मौसम अच्छा होता है और स्थानीय वनस्पतियों में बहुत फूल आते हैं। कूटनीतिक दृष्टि से ३,००० मीटर पर स्थित चुम्बी घाटी का बहुत महत्व रहा है क्योंकि भारत पर तिब्बत से आक्रमण करने का यह एक आसान मार्ग है। १९०४ में भारत की ब्रिटिश सरकार ने तिब्बत पर चढ़ाई करके चुम्बी पर नौ महीने का क़ब्ज़ा कर लिया था। ब्रिटिश सरकार के अन्दर चुम्बी को औपचारिक रूप से भारत का भाग बनाने के लिये काफ़ी खीचातानी चली लेकिन अन्त में इसे तिब्बती सरकार के हवाले कर दिया गया। भारत और तिब्बत के बीच के दो महत्वपूर्ण पहाड़ी दर्रे - नाथू ला और जेलेप ला - के एक तरफ़ के मुख चुम्बी वादी में ही खुलते हैं। १९५० के दशक में जनवादी गणतंत्र चीन ने तिब्बत पर क़ब्ज़ा कर लिया और १९९० के बाद नाथू दर्रे और जेलेप दर्रे तक चौड़ी सड़कें बना दी जिस से भारतीय समीक्षकों के अनुसार भविष्य में युद्धस्थिति में यहाँ के रास्ते चीनी सेनाएँ तीव्रता से भारत पर धावा बोल सकती हैं।
चुंबीघाटी हिमालय की दक्षिणी ढालों पर समुद्रतट से ९,५०० फुट ऊँची यह घाटी (क्षेत्रफल ७०० वर्ग मील) भारत को तिब्बत से मिलाती है। इसके पूर्व में भूटान और पश्चिम में सिक्किम हैं। यद्यपि राजनीतिक रूप में यह पहले तिब्बत के और अब चीन के आधिपत्य में है, तथापि भौगोलिक दृष्टि से इसे भारत का अंग हाना चाहिए। इसी मार्ग से १९०४ ई. में ब्रिटिश मिशन गया था। यह उत्तर-उत्तर-पूर्व में दांग्ला (Tang-la) दर्रे तक फैली है। इस घाटी में तोरसा नदी बहती है और इसी नद के द्वारा बने छोटे छोटे समतल क्षेत्रों में जो, गेहूँ और तरकारियों की खेती होती है। आमो चू नदी पर चुंबी घाटी का प्रसिद्ध नगर चुंबी बसा है, जिसके ५४ किमी दक्षिण-पश्चिम कालिंपाँग स्थित है। वर्तमान भारत-चीन संघर्ष की दृष्टि से इस घाटी का सैनिक महत्व बढ़ गया है।
राजकुमारी दुबे

निजी जीवन

इनका जन्म 1924 को वाराणसी, ब्रिटिश इंडिया में हुआ था। इन्हें गाना गाने की कला सीखने का कभी मौका ही नहीं मिला, लेकिन इनका परिवार हमेशा ही इनके इस कला हेतु प्रोत्साहित और समर्थन करता था। इन्होंने 1934 में जब इनकी आयु मात्र दस वर्ष थी, इनका पहला गाना रिकॉर्ड किया गया था। इन्होंने अपने जीवन में बहुत वक्त बाद बनारस के वीके दुबे से शादी की। इनके पति ज़्यादातर समय बनारस में ही बिताते थे, क्योंकि वहीं इनकी अपनी दुकान थी। जबकि राजकुमारी बॉम्बे में रहने लगी थी। बाद में इनके पति भी बॉम्बे में आ गए। वर्ष 2000 में दरिद्रता के बीच ही इनकी मौत हो गई।

करियर

इन्होंने अपने करियर की शुरुआत वर्ष 1934 में एचएमवी के लिए गाना गा कर की थी। इस समय इनकी आयु मात्र दस वर्ष ही थी। इस गाने के रिकॉर्ड होने के बाद इन्होंने स्टेज में एक कलाकार के रूप में काम करना शुरू किया था। प्रकाश पिक्चर्स के विजय भट्ट और शंकर भट्ट ने उन्हें एक स्टेज शो करते हुए देखा और उन्हें उनकी आवाज बहुत अच्छी लगी। वे चाहते थे कि राजकुमारी स्टेज शो बंद कर गाने में ध्यान दे, क्योंकि उस समय माइक नहीं होते थे, और आवाज दर्शकों तक पहुंचाने के लिए बहुत ज़ोर से बोलना पड़ता था, जिससे उनकी आवाज खराब हो सकती थी। इस कारण राजकुमारी ने थियेटर में काम करना छोड़ दिया और प्रकाश पिक्चर्स में अभिनेत्री और गायिका के रूप में काम करने लगीं।
ताप्ती नदी

नाम

ताप्ती नदी का उद्गम स्थल मध्य प्रदेश के बैतूल जिले में मुल्ताई नामक स्थान है। इस स्थान का मूल नाम मूलतापी है जिसका अर्थ है तापी का मूल या तापी माता। हिन्दू मान्यता अनुसार ताप्ती को सूर्य एवं उनकी एक पत्नी छाया की पुत्री माना जाता है और ये शनि की बहन है। थाईलैंड की तापी नदी का नाम भी अगस्त १९१५ में भारत की इसी ताप्ती नदी के नाम पर ही रखा गया है। महाभारत, स्कंद पुराण एवं भविष्य पुराण में ताप्ती नदी की महिमा कई स्थानों पर बतायी गई है।ताप्ती नदी का विवाह संवरण  नामक राजा के साथ हुुुआ था जो कि वरुण देवता के अवतार   थे।

नदी घाटी एवं सहायक नदियां

ताप्ती नदी की घाटी का विस्तार कुल 65,145 कि.मी² में है, जो भारत के कुल क्षेत्रफ़ल का २ प्रतिशत है। यह घाटी क्षेत्र महाराष्ट्र में 51,504 कि.मी², मध्य प्रदेश में 9,804 कि.मी² एवं गुजरात में 3,837 कि.मीm² है। ये घाटी महाराष्ट्र उत्तरी एवं पूर्वी जिलों जैसे अमरावती, अकोला, बुल्ढाना, वाशिम, जलगांव, धुले, नंदुरबार एवम नासिक में फ़ैली है, साथ ही मध्य प्रदेश के बैतूल और बुरहानपुर तथा गुजरात के सूरत एवं तापी जिलों में इसका विस्तार है।इसके जलग्रहण क्षेत्र का79%गुजरात शेष मध्य प्रदेश तथा महाराष्ट्र राज्य में पड़ता है

दर्शनीय स्थल

नदी के तटवर्ती प्रमुख शहरों में आते हैं: मुल्ताई, नेपानगर, बैतूल और बुरहानपुर मध्य प्रदेश में, तथा भुसावल महाराष्ट्र्र में एवं सूरत और सोनगढ़ गुजरात में। नदी पर प्रमुख मार्ग सेतुओं में धुले के सवालदे का राष्ट्रीय राजमार्ग ३ एवं भुसावल-खंडवा रेलमार्ग का भुसावल रेल सेतु जो मध्य रेलवे में आता है। इस नदी पर जलगांव में हथनूर बांध एवं सोनगढ़ में उकई बांध भी बने हैं। सूरत एवं कमरेज में ३ सेतु तथा राष्ट्रीय राजमार्ग ८ पर सूरत सहित १० सेतु बने हैं जिनमें से दो निर्माणाधीन हैं। इनमें से एक गुजरात में रज्जु सेतु भी है।
इनके अलावा प्रकाशा और सारंगखेड़ा के निकट शहादा में छोटे छोटे बैराज भी बने हैं। प्रकाशा एक पवित्र हिदू तीर्थ भी है जो ताप्ती का तटवर्ती शहर है और यहां भगवान शिव का एक मन्दिर, केदारेश्वर स्थित है। यह इस क्षेत्र का प्राचीनतम स्थान है।
इनके अलावा तटवर्ती अन्य महत्त्वपूर्ण स्थानों में अमरावती जिले का मेलघाट बा घ रिज़र्व नदी के दक्षिण-पूर्वी तट पर स्थित है। यह बाघ परियोजना (प्रोजेक्ट टाइगर) के अन्तर्गत्त आता है और महाराष्ट्र एवं मध्य प्रदेश की सीमा पर स्थित है। इनके साथ ही बुरहानपुर के निकट ही ऐतिहासिक असीरगढ़ दुर्ग भी स्थित है, जिसे दक्खिन की कुंजी भी कहा जाता है। जलगांव में चांगदेव में चांगदेव महाराज का एक मन्दिर भी स्थित है।
उपसर्ग

उपसर्ग 
उपसर्ग क्या है?
उपसर्ग ऐसे शब्दांश जो किसी शब्द के पूर्व जुड़ कर उसके अर्थ में परिवर्तन कर देते हैं या उसके अर्थ में विशेषता ला देते हैं।
जैसे-उप+कार=उपकार 
हिन्दी में प्रयुक्त उपसर्ग
1.अ
2.अप
3.अन
4.अव
5.आ
6.नि
7.निर्
(
8.निस्
8.निस्
9.दुर्
10.दुस्
11.उप
12.परि
13.परा
14.प्र
15.वि
16.औ
17.सु
18.स
19.कु
20.पर
21.प्रति
22.सम्
23.भर
अर्थ शब्द1 अ अभाव, निषेधअछूता, अथाह, अटल
2 अन अभाव, निषेधअनमोल, अनबन, अनपढ़
3 कु बुरा कुचाल, कुचैला, कुचक्र
4 दु कम, बुरा दुबला, दुलारा, दुधारू
5 निकमीनिगोड़ा, निडर, निहत्था, निकम्मा
6 औहीन, निषेधऔगुन, औघर, औसर, औसान
7 भरपूराभरपेट, भरपूर, भरसक, भरमार
8 सुअच्छासुडौल, सुजान, सुघड़, सुफल
9 अधआधाअधपका, अधकच्चा, अधमरा, अधकचरा
10 उनएक कमउनतीस, उनसठ, उनहत्तर, उंतालीस
11 परदूसरा, बाद कापरलोक, परोपकार, परसर्ग, परहित
12 बिनबिना, निषेधबिनब्याहा, बिनबादल, बिनपाए, बिनजानेक्रमउपसर्गअर्थशब्द
1 कमथोड़ा, हीनकमज़ोर, कमबख़्त, कमअक्ल
2 खुश अच्छा खुशनसीब, खुशखबरी, खुशहाल, खुशबू
3 गैर निषेध गैरहाज़िर, गैरक़ानूनी, गैरमुल्क, गैर-ज़िम्मेदार
4 ना अ भावना पसंद, नासमझ, नाराज़, नालायक
5 ब और, अनुसार बनाम, बदौलत, बदस्तूर, बगैर
6 बा सहित बाकायदा, बाइज्ज़त, बाअदब, बामौका
7 बद बुरा बदमाश, बदनाम, बदक़िस्मत,बदबू
8 बे बिना बेईमान, बेइज्ज़त, बेचारा, बेवकूफ़
9 ला रहित लापरवाह, लाचार, लावारिस, लाजवाब
10 सर मुख्य सरताज, सरदार, सरपंच, सरकार
11 हमसमान, साथवालाहमदर्दी, हमराह, हमउम्र, हमदम
12 हर  प्रत्येक हरदिन, हरसाल, हरएक, हरबार क्रम
उपसर्ग वे शब्द हैं जो अन्य शब्दों के पहले जोड़े जाते हैं और जुड़कर उनके अर्थ में वैशिष्ट्य ला देते हैं।
पान

सांस्कृतिक महत्व

भारत की सांस्कृतिक दृष्टि से तांबूल (पान) का स्थान अत्यंत महत्वपूर्ण है। जहाँ वह एक ओर धूप, दीप और नैवेद्य के साथ आराध्य देव को चढ़ाया जाता है, वहीं शृंगार और प्रसाधन का भी अत्यावश्यक अंग है। इसके साथ साथ विलासक्रीड़ा का भी वह अंग रहा है। मुखशुद्धि का साधन भी है और औषधीय गुणों से संपन्न भी माना गया है। संस्कृत की एक सूक्ति में तांबूल के गुणवर्णन में कहा है - वह वातध्न, कृमिनाशक, कफदोषदूरक, (मुख की) दुर्गंध का नाशकर्ता और कामग्नि संदीपक है। उसे र्धर्य उत्साह, वचनपटुता और कांति का वर्धक कहा गया है। सुश्रुत संहिता के समान आयुर्वेद के प्राचीन ग्रंथ में भी इसके औषधीय द्रव्यगुण की महिमा वर्णित है। आयुर्वेदिक चिकित्सको द्वारा विभिन्न रोगों में औषधों के अनुपान के रूप में पान के रस का प्रयोग होता है। आधुनिक वैज्ञानिकों ने भी अन्वेषण द्वारा इसके गुणदोषों का विवरण दिया है।
पुराणों, संस्कृत साहित्य के ग्रंथों, स्तोत्रों आदि में तांबूल के वर्णन भरे पड़े हैं। शाक्त तंत्रों (संगमतंत्र-कालीखंड) में इसे सिद्धिप्राप्ति का सहायक ही नहीं कहा है वरन् यह भी कहा है कि जप में तांबूल-चर्वण और दीक्षा में गुरु को समर्पण किए बिना सिद्धि अप्राप्त रहती है। उसे यश, धर्म, ऐश्वर्य, श्रीवैराग्य और मुक्ति का भी साधक कहा है। इसके अतिरिक्त पाँचवीं शती के बादवाले कई अभिलेखों में भी इसका प्रचुर उल्लेख है। इसी तरह हिंदी की रीतिकालीन कविता में भी तांबूल की बड़ी प्रशंसा मिलती है - सौंदर्यवर्धक और शोभाकारक रूप में भी और मादक, उद्दीपक रूप में भी।
राजाओं और महाराजाओं के हाथ से तांबूलप्राप्ति को कवि, विद्वान, कलाकार आदि बहुत बड़ी प्रतिष्ठा की बात मानते थे। नैषधकार ने अपना गौरववर्णन करते हुए बताया है कि कान्यकुब्जेश्वर से तांबूलद्वय प्राप्त करने का उन्हें सौभाग्य मिला था। मंगलकार्य में, उत्सवों में, देवपूजन तथा विवाहादि शुभ कार्यों में पान के बीड़ों का प्रयोग होता है और उसके द्वारा आगतों का शिष्टाचारपरक स्वागत किया जाता हे। सबका तात्पर्य इतना ही है कि भारतीय संस्कृति में तांबूल का महत्वपूर्ण और व्यापक स्थान रहा है। भारत के सभी भागों में इसका प्रचार चिरकाल से चला आ रहा है। उत्तर भारत की समस्त भाषाओं में ही नहीं दक्षिण की तमिल (वेत्तिलाई), तेलगू (तमालपाडू नागवल्ली), मलयालम (वित्तिल्ला, वेत्ता) और कनाड़ी (विलेदेले) आदि भाषाओं में इसके लिये विभिन्न नाम हैं। बर्मी, सिंहली और अरबी फारसी में भी इसके नाम मिलते हें। इससे पान की व्यापकता ज्ञात होती है।
भारत में पान खाने की प्रथा कब से प्रचलित हुई इसका ठीक ठीक पता नहीं चलता। परंतु "वात्स्यायनकामसूत्र" और रघुवंश आदि प्राचीन ग्रंथों में "तांबूल" शब्द का प्रयोग मिलता है। इस शब्द को अनेक भाषाविज्ञ आर्येतर मूल का मानते है। बहुतों के विचार से यवद्वीप इसका आदि स्थान है। तांबूल के अतिरिक्त नागवल्ली, नागवल्लीदल, तांबूली, पर्ण (जिससे हिंदी का पान शब्द निकला है), नागरबेल (गुजराती) आदि इसके नाम हैं। यह औषधीय काम में भी आता है पर इसका सर्वाधिक उपयोग के लिये होता है।

इब्न-बतूता का पान का वर्णन

पान एक ऐसा वृक्ष है जिसे अंगूर-लता की तरह ही उगाया जाता है। पान का कोई फल नहीं होता और इसे केवल इसकी पत्तियों के लिए ही उगाया जाता है। इसे प्रयोग करने की विधि यह है कि इसे खाने से पहले सुपारी ली जाती है, यह जायफल जैसी ही होती है पर इसे तब तक तोड़ा जाता है जब तक इसके छोटे-छोटे टुकड़े नहीं हो जाते और इन्हें मुँह में रख कर चबाया जाता है। इसके बाद पान की पत्तियों के साथ इन्हें चबाया जाता है।
संभववाद (भूगोल)

मानव भूगोल में संभववाद (Possibilism) एक ऐसे संप्रदाय (स्कूल) के रूप में स्थापित हुआ जिसकी विचारधारा और दर्शन इस बात का समर्थन करते थे कि मनुष्य एक चिंतनशील प्राणी के रूप में, अपने प्राकृतिक पर्यावरण द्वारा उपस्थित की जाने वाली दशाओं में चुनने की स्वतंत्रता रखता है और इस प्रकार किसी क्षेत्र अथवा प्रदेश में अपने चयन के अनुसार चीजों को संभव बनाता है। यह भूगोल में नियतिवादी विचारधारा के विरुद्ध खड़ा होने वाला संप्रदाय था क्योंकि नियतिवादियों का मानना यह था कि प्रकृति द्वारा प्रस्तुत दशाएँ ही किसी क्षेत्र के मानव जीवन और संस्कृति को पूरी तरह नियंत्रित करती हैं।
इस भावना को सर्वप्रथम फ्रांसीसी भूगोलवेत्ताओं द्वारा पुरःस्थापित किया गया और विडाल डी ला ब्लाश के लेखन से इसका आरंभ हुआ। फ्रांसीसी विद्वान फेव्रे ने इसे "संभववाद" का नाम दिया। इस विचारधारा के विद्वानों का मत है कि मानव प्रकृति के तत्व को चुनने के लिए स्वतंत्र होता है। सर्वत्र संभावनाएं हैं और मनुष्य इन संभावनाओं का स्वामी है। फेव्रे का विचार है, "कहीं अनिवार्यता नहीं है, सब जगह संभावनाएं हैं। मानव उसके स्वामी के रूप में उनका निर्णायक है। संभावनाओं के उपयोग से स्थिति में जो परिवर्तन होता है, उससे मानव को, मात्र मानव को ही प्रथम स्थान प्राप्त होता है। पृथ्वी, जलवायु या विभिन्न स्थानों की नियतीवादी परिस्थितियों को वह स्थान कदापि नहीं मिला सकता। ब्लाश का मानना है कि मानव को अपने वातावरण में रहकर कार्य करना पड़ता है, इसका अर्थ यह नहीं है कि वह वातावरण का दास है। मानव एक क्रियाशील प्राणी है जिसमें वातावरण में परिवर्तन लाने की असीम क्षमता है अर्थात वह अकर्मण्य तभी होता है जब भौतिक विश्व उसे निष्प्राणित कर देता है।
इसके प्रमुख समर्थकों में फ्रांसीसी विद्वान विडाल डी ला ब्लाश, फेव्रे, अलबर्ट डिमांजिया इत्यादि थे और अमेरिका में, सांस्कृतिक भूगोल के तहत इसके प्रमुख समर्थक कार्ल साओर थे।
स्वर्ण सिंह

सरदार स्वर्ण सिंह (19 अगस्त 1907 - 30 अक्टूबर 1994) एक भारतीय राजनेता थे। वे सबसे अधिक समय तक भारत के केन्द्रीय कैबिनेट मंत्री रहे।

प्रारंभिक जीवन

स्वर्ण सिंह पुरेवाल का जन्म पंजाब के जलंधर जिले के शंकर गांव में 19 अगस्त 1907 को हुआ था। वह एक कृषि परिवार में पैदा हुए थे। 
उन्होंने कपूरथला में रणधीर कॉलेज में अपना इंटरमीडिएट (हाईस्कूल) पूरा किया। उसके बाद वह सरकारी कॉलेज, लाहौर में शामिल हो गए और सम्मान के साथ भौतिकी में डिग्री हासिल की। ​
इसके बाद उन्होंने लाइलपुर खालसा कॉलेज में भौतिकी में एक व्याख्याता के रूप में काम किया। इस नौकरी को छोड़ने के बाद उन्होंने लाहौर में सरकारी कानून महाविद्यालय में कानून का अध्ययन किया और 1932 में एलएलबी प्राप्त किया।
उन्होंने आपराधिक कानून में विशेषज्ञता रखने वाले पास के शहर जलंधर में अपने गांव के पास वकालत शुरू किया।

प्रारंभिक काल

1 9 30 में वह अकाली दल राजनीतिक दल में शामिल हो गए और मध्यपश्चियों तक वह 1 9 40 के दशक के मध्य में एक प्रमुख नेता थे। उन्होंने 1 9 40 के दशक की शुरुआत में भारतीय राष्ट्रीय कांग्रेस पार्टी और अकाली दल के बीच समझौता में एक महत्वपूर्ण भूमिका निभाई। 
1 9 46 के चुनाव से ठीक पहले, पंथिक पार्टी का गठन बलदेव सिंह के नेता के रूप में हुआ था और सिंह को इसके उप नेता चुना गया था। 1 9 46 में उन्हें पंजाब विधान सभा के सदस्य चुने गए थे। तब वह पंजाब सरकार सरकार के संसदीय सचिव बने। [उद्धरण वांछित]
वह पंजाब विभाजन समिति के सदस्य थे, जहां उन्होंने एक महत्वपूर्ण भूमिका निभाई। [उद्धरण वांछित]
15 अगस्त 1 9 47 को, भारतीय स्वतंत्रता के दिन उन्होंने पंजाब राज्य के कैबिनेट में गृह मंत्री के रूप में शपथ ली थी। साथ ही पंजाब की राजधानी शिमला से जल्लंधर में स्थानांतरित की गई थी। [उद्धरण वांछित]
13 मई 1 9 52 को जब उन्होंने जवाहरलाल नेहरू को केंद्रीय कैबिनेट में शामिल किया तो उन्होंने अपनी स्थिति इस्तीफा दे दी। [1] [2]

केंद्र सरकार में

उन्होंने 1952 में भारत के पहले प्रधान मंत्री जवाहरलाल नेहरू के कैबिनेट में प्रवेश किया,
उन्होंने भारत सरकार में उच्च रैंकिंग कैबिनेट मंत्री के रूप में अपने जीवन के 23 साल बिताए। उन्हें एक प्रभावी बहस और वार्ताकार होने की प्रतिष्ठा थी। बांग्लादेश के कारण संयुक्त राष्ट्र सुरक्षा परिषद में उनकी बहसें, जब पूर्वी पाकिस्तान मुक्ति युद्ध (1 9 71) पूरी तरह से झुका हुआ था, तो प्रभावशाली थे, "संयुक्त राष्ट्र के पूर्व भारतीय राजदूत नरेंद्र पी जैन ने कहा," वह सिर्फ उससे ज्यादा साबित हुए उसके तत्कालीन पाकिस्तानी समकक्ष जुल्फिकार अली भुट्टो के लिए एक मैच। एक परिषद के बहस के दौरान जब भुट्टो ने कहा कि सरदार के हाथ संघर्ष से खून से भरे हुए हैं, तो स्वर्ण सिंह उठ गए और अपने साफ, निर्दोष हाथ दिखाए। "[3] वह परिचित थे और कई भाषाओं का एक कुशल वक्ता था। उन्होंने 1 9 60 में भारत-चीन सीमा प्रश्न पर चीनी नेता चौ-एन-लाई के साथ जवाहरलाल नेहरू की बातचीत में सहायता की। वह 1 962-63 में पाकिस्तान के साथ छह दौर के वार्ता के दौरान भारतीय प्रतिनिधिमंडल में थे। [4]
नवंबर 1 9 75 में उन्होंने इस्तीफा दे दिया जब तक वह लगातार सरकारों का हिस्सा बने रहे।
वह 1 9 57, 1 9 62, 1 9 67 और 1 9 72 में लोकसभा के लिए चुने गए थे।
प्रत्याभूति

प्रत्याभूति या गारन्टी (Guarantee) एक कानूनी शब्द है जो वारन्टी (warranty) तथा जमानत (सेक्योरिटी) से अधिक महत्वपूर्ण व विस्तृत आधार वाला होता है। किसी लेनदेन में, प्रत्याभूति के माध्यम द्वारा एक व्यक्ति या पार्टी दूसरे व्यक्ति या पार्टी को एक प्रकार का विश्वास दिलाता है कि माल या सेवा की गुणवत्ता अच्छी और टिकाऊ रहेगी। प्रत्याभूति का अर्थ उस समझौते से भी है जिसके आधार पर दावे, अधिकार या कब्जा प्राप्त किया जाता है।